
^) Nova kaj pli praktika aspekto de nia retejo www.esperanto.hr 

















Karaj legantoj 



Kontrolkomitato kunsidis la 13an de septembro 2014. 

Fotis Lucija Biliĉiĉ 


Ni adiaŭis al la somero 2014 
per valoraj septembraj aranĝoj. En 
Zagorje, en Hraŝcina per la subvencio 
de Ministerio pri kulturo kaj Akademio 
Literatura de Esperanto okazis de la 12- 
14a de septembro la 12a Renkontiĝo de 
verkistoj kaj tradukistoj. Pri la aranĝo 
ni publikigas prelegojn de Zlatoje 
Martinov pri Miguel Gutierrez 
Adŭriz, Elizabeto Sekelj pri la jaroj 
de Tibor Sekelj en la Hinda Unio kaj 
pri la verko Padma, la eta dancistino, 
kiu tie radikas. La verko gratulinde 
gajnis premion por la infanlibro de 
la jaro 2013 en Bonaero lastsomere. 
Zdravko Seleŝ prezentas novan verkon 
de Tibor Sekelj De Patagonio ĝis 
Alasko publikigitan en Durdevac 
ĉe Grafokom de Josip Pleadin, kiu 
aktivigis por traduklaboro de tiu libro 
multajn tradukistojn kaj unuecigis 
iliajn tradukojn. 

Niaj muzikartistoj Kaja Farszky 
kaj Neven Mrzleĉki kontribuis al 
la programo per dankkoncertoj, ĉi 
jare dediĉitaj al Blanka Pavloviĉ- 
Devĉiĉ, la mecenato kiu en somero 
2014 disponigis al Kroata Esperanto- 
Ligo kvinmil eŭrojn por helpi pli 
rapide translokiĝi al la propra ejo en 
Vodnikova 9. 

E1 impona listo de la originalaj 
verkoj de Miguel Gutierrez Adŭriz 
ni elektis tre etan el la kolekto de 
mikronoveloj Verdaj steloj ne ekzistas 
(eldonita en Novjorko ĉe Mundial). 
La mikronovelo estas dediĉita al Judita 
Rey Hudeĉek. 

Tomasz Chmielik el Pollando 

prelegis en Renkontiĝo de verkistoj pri 
Edmond Privat kaj konigis al ni siajn 
tradukojn el la mirinda kaj nekonata 
albana literaturo. 

Mihaela Cik intervjuis la verkiston 
Miguel Gutierrez Adŭriz. La verkis- 
to dum sia gastado en Kroatio kaj 
Slovenio filmis esperantlingvajn aran- 
ĝojn kaj disponigas ilin al ni. 

Filip Cirkvenĉiĉ informas pri 
sia vizito al Azerbajĝano, kio estas 
premio de la azerbajĝana ambasadejo 
pro lia kono de geografio de tiu lando. 

Verkisto el Hum na Sutli Bozidar 
Brezinŝĉak Bagola dediĉis poemon 
al la malnova domo kurio, kie okazas 


dum la lastaj dekdu jaroj 
Renkontiĝoj de verkistoj. 

Jen ĝia esperantlingva 
versio el la plumo de Zlatoje 
Martinov. 

Bjelovar gastigis belan 
aranĝon per kiu esperantistoj 
kontribuas al la festo de sia 
urbo. Pri ĝi raportas Anto 
Mlinar. 

En Filozofia fakultato 
en Zagrebo novsezone 
studobjekto pri planlingvoj 
rekomenciĝis ĉe la katedro 
de la germana lingvo ĉe 
la profesoro D-ro Velimir Piŝkorec. 
Planlingvoj - prelegata en la germana 
lingvo por studentoj de germanaj 
studoj. Dudekkvin partoprenantoj stu- 
das en vintra semestro2014/15. Vidu 
ĉe: http://www.ffzg. unizg. hr/german/ 

cms/index.php?option=com_content& 
task=view&id=94&Itemid=1 &lang= 
hrvatski. 

Judita Rey Hudeĉek instruas Es- 
peranton en la lemejo Retkovec en Za- 
grebo. 

Filip Cirkvenĉiĉ fariĝinte studen- 
to pri geografio kaj la itala lingvo en 
Universitato Zadar organizas kurson 
por kolegoj-studentoj. 

Kurson en Gimnazio Durdevac 
preparas Zdravko Seleŝ. 

Dalibor Ŝeatoviĉ estas plia kroato 
kiu ekstudas en Universitato Adam 
Mickiewicz en Poznan kaj raportas pri 
siaj spertoj. 

Esperanto-Societo Tibor Sekelj 
komencis sian aŭtunan sezonon per 
prelego pri speleologio kun prelegintoj 
Mea Bombardelli kaj Milivoj Uroiĉ. 

Esperanto-Societo Trixini el 
Hraŝĉina laŭ rekomendoj de eduk- 
instancoj el Krapina traktas pri 
rekonstmo de necesejo por handikapuloj 
en lemejo de Speciala hospitalo de 
Krapinske Toplice. 

Kruno Puŝkar el Krizevci prelegis 
angle en septembro en simpozio en 
Poznan pri la temo “Oftaj kritikoj pri 
Esperanto: faktoj kaj eraroj”. 

Davor Klobuĉar ŝanĝkonstmis 
nian retejon www.esperanto.hr. 

Por ĉiu numero de Tempo ni 
bedaŭrinde havas informon pri 


morto: niaj membroj Miro Jelkovac 
el Karlovac kaj Elfriede Koren el 
Zagrebo ne plu estas inter ni. 

Rigardu la mbrikon “Vodnikova 
9”. Ne plu fore estas la dato kiam nia 
granda kredito kiu estis 50.500 eŭroj 
estos repagita. 

Bonan legadon! 

Spomenka Stimec 


Universala Esperanto-Asocio skri- 
be dankis al KEL por la kandidatigo de 
Zagrebo por Universala Kongreso de 
Esperanto kaj anoncis ke la kongresa 
urbo post Nitra en Slovakio en 2016 
devos esti iu ekstereŭropa urbo. Se 
Kroatio volas denove Universalan 
Kongreson, ni devos plue atendi. 


ZAMENHOF-TAGO 2014 

Europski dom, Juriŝiĉeva 1 
la 12an de decembro je la 19a horo 
Zamenhof tamen pravis 
Enkondukas: Judita Rey Hudeĉek 
Muzika programo de la ensemblo 
Ezerki 

Organizanto: Kroata Esperanto-Ligo 

Kroatia ekonomia ĉambro, 
Draŝkoviĉeva 45, 

la 15an de decembro je la lOa horo 
Programo honore al D-ro Ivo 
Lapenna kaj la 60-iariĝo de la 
rezolucio de UNESCO 
Lanĉo de la libro de D-ro Ivo 
Lapenna Esploro kaj dokumen- 
tado de Grafokom Durdevac 
Organizanto: Unuiĝo de Zagrebaj 
Esperantistoj 


^\\\y 111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111 m n//^ 

= * Fondita en 1980. Ne aperis en la militaj jaroj 1993 kaj 1994. Aperas laŭeble kvar foje jare. Jaro XXXIII, numero 123 (2-2014). ISSN 0352- % 

= 1583. Tiu ĉi numero estas eldonita per financa helpo de Departamento Krapinsko-zagorska al Esperanto-Societo „Trixini u Hraŝĉina. = 

= Tempo aperas sone sur kompaktdisko ĉe Unuiĝo de nevidantaj esperantistoj. Voĉlegas Spomenka Ŝtimec. = 

Redakcio/Uredniŝtvo; Eldonisto/Izdavaĉ: Hrvatski savez za esperanto/Kroata Esperanto-Ligo, Kneza Mislava ll/III, HR 10000 Zagreb, = 
Kroatio, tel. +385 (1) 4617550, esperanto@zg.t-com.hr, www.esperanto.hr, IBAN HR6124840081100881157; OIB 53^992829935 | 

Kontribuis: Lucija Biluŝiĉ, Bozidar Brezinŝĉak Bagola, Roza Brletiĉ -Viŝnjiĉ, Mihaela Cik, Filip Cirkvenĉiĉ, Branko Ĉegec, Karlo Frljuzec, = 

S , Miguel Gutierrez Adŭriz, Antoaneta Klobuĉar, Davor Klobuĉar, Zlatoje Martinov, Anto Mlinar, Judita Rey Hudeĉek, Ankica Pezdirc, Blanka = 

Pavloviĉ-Devĉiĉ, Berislav Rubĉiĉ, Elizabeto Sekelj, Zdravko Seleŝ, Ljerka Stilinoviĉ, Dalibor Ŝeatoviĉ, Ivan Ŝpoljarec, Marko Ŝtimac, = 

Spomenka Ŝtimec, Maja v Tiŝljar, Zlatko Tiŝljar. v = 

= Redaktoris:Spomenka Ŝtimec. Grafike aranĝis Ivan Ŝpoljarec. Presis Urednik d.o.o., Zagreb | 

= Anonctarifo:l/l paĝo lOOOkn (135 eŭroj), X A paĝo 500 kn (68 eŭroj, lasta titolpaĝo 2500 kn (3.28 eŭroj). Abono por 4 numeroj jare 60 kn. = 

| Por eksterlando 10 eŭroj. Unuopa numero enlande 15 kn,eksterlande 3 eŭroj. = 

= La redakcio ne respondecas pri la opinoj de la subskribitajprtikoloj. v = 

^ Foto sur la titolpaĝo: La pejzaĝo de Zagorje. Fotis Ivan Ŝpoljarec - Ŝtef. ^ 

Renkontiĝo de verkistoj kaj tradukistoj en Zagorje 


La 12an fojon okazis en Zagorje la Renkontiĝo 
de verkistoj kaj tradukistoj, la 3-taga literatura 
aranĝo dum kiu verkistoj kaj tradukistoj renkontas 
sian publikon. La aranĝon finance subtenas 
Ministerio pri kulturo. Dum la unua tago la verkistoj 
diskutas inter si kaj la lastan tagon KEL organizas 
por ili ekskursojn. La ĉi-jara ekskurso gvidis al 
Varazdin kaj helpis ĝin organizi Stanko Rukelj. 

La publika tago okazis lal3-an de septembro 
en Hraŝĉina, eta vilaĝo norde de kroatia ĉefurbo 
Zagrebo, kien alveturis la gastantaj verkistoj kaj la 
publiko. La programon organizis Kroata Esperanto- 
Ligo kaj Esperanto-Societo Trixini el Hraŝĉina. 
La ĉi-jara renkontiĝo estis la plej granda laŭ la 
nombro de partoprenantoj: alvenis okdeko da 
homoj el Pollando, Hispanio, Slovenio, Serbio, 
Litovio kaj Kroatio. La ĉefgasto estis unu el la 
kvar bardoj de la literatura ibera skolo: Miguel 
Gutierrez Adŭriz (artista nomo: Liven Dek). Li 
parolis pri sia verkaro, pri la ibera skolo kaj aparte 
pri siaj lastaj verkoj. Tio estis la unua renkontiĝo 
kun verkisto el tiu regiono kaj ĉiuj tre ĝuis ĝin. Pri 
lia verkaro parolis Zlatoje Martinov kiu atente, 
fakliterature pristudis la verkaron de Liven Dek. 
Krome prezentiĝis interesa projekto entreprenita de 
Grafokom el Burdevac: eldono de la manuskriptoj 
de Tibor Sekelj sub la nomo De Patagonio ĝis 
Alasko. Necesis unue elekti la tekstojn, kiuj estis 
verkitaj en la serba, kaj tiam esperantigi ilin, kion 
faris dudeko da tradukistoj, fine ĉion unuigi, redakti 
kaj eldoni. Pri tiu eldona projekto rakontis Zdravko 
Seleŝ. Elizabeto Sekelj rakontis pri la hinduniaj 
jaroj de Tibor Sekelj el kiuj li tiris inspiron por 
la verko Padma, la eta dancistino. A1 tiu libro 
de Sekelj estis atribuita la premio Infanlibro de la 


jaro en Bonaero, la urbo en kiu la aŭtoro pasigis 
grandan parton de sia vivo. Poste prezentiĝis la pola 
tradukisto Tomasz Chmielik kiu lastateme multe 
okupiĝas pri la albana literaturo kaj sub lia stimulo 
kaj kun helpo de albanaj esperantistoj aperis pluraj 
libroj de albanaj aŭtoroj. Krome li okupiĝas pri studo 
de la tuta ffanclingva verkaro de Edmond Privat, 
kio estas enorma kaj ege grava laboro kiu klarigas 
multegajn aspektojn de la vivo de tiu esperanta 
pioniro. Chmielik prezentis ankaŭ parton el sia 
granda laboro pri la juda kulturo per prezento de la 
unika libro^kun kompaktdisko La hejmon havis mi 
de Mordeĥaj Gebirtig. 

Judita Rey Hudeĉek prezentis novan 
porinfanan libreton el Kroatio Heliko Slavek en la 
kampo de sunfloroj, kies autorino Sonja Zuboviĉ 
ĉeestis kaj mem iom parolis pri la libro. 

Enkonduke en la aranĝon okazis plaĉa koncerto 
kun partopreno de la perkutistino Kaja Farszky kaj 
la operkantisto Neven Mrzleĉki. 

La publiko havis okazon aŭdi multajn 
literaturajn ffagmentojn kiujn prezentis Divo 

Pulitika. 

Ne estu pretervidita ankau la bonega regalado 
kiun la organizantoj preparis kaj kies plenumantino 
kiel kutime estis Jadranka Farszky. 

Flegi originalan Esperanto-literaturon estas 
gravatasko de esperantistoj, sedne multaj Esperanto- 
movadoj tion serioze prizorgas. Tial dankon al KEL 
kaj Spomenka kiuj jam longatempe zorgas pri tio 
kaj pene serĉas (kaj trovas) financojn por tio. 



Fotis Ivan Ŝpoljarec - Ŝtef 


Zlatko Tiŝljar 

Festo de meteorito 2014 


Literaturo 



Estro de Departamento Krapinsko-Zagorska Zeljko Kolar vizitis 
la majan aranĝon de KEL pri la Meteorito en Hrasĉina kaj 
parolis al la publiko la 24an de majo 2014. Fotis Karlo Frljuzec. 

^\\\IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIf//^ 

| Bozidar Brezinŝĉak Bagola | 

1 KURIO I 

| Plena da rememoroj | 

| al tempo pasinta apartenanta | 

| sur deklivo sen vinberejoj... 1 

| En ĝiaj ejoj ^ | 

| ĉio per antikveco ehas: = 

| kuirfomo masonita, | 

| ceramikaj bakpladoj, | 

| librobretoj por maldormi longe | 

| kaj litoj intarsitaj. | 

| Ce la pordo de 1’ kurio | 

| ĉarma rideto de 1’ dommastrino | 

| kiu per peza ŝlosilo dekstramane | 

| anoncas kelo-malŝloson | 

| kaj liberigon de 1’ adultparo | 

| kies amo estas neforgesebla. | 

| Esperantigis Zlatoje Martinov | 


| 1 En la kroata: kurija - palac(et)o de la nobeluloj. = 

| Laŭ PIV, la vorto kurio povas esti uzata i.a, ankaŭ E 

= kiel sid- kaj loĝloko de episkopo. (NDLT) E 

^/fiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiimV^ 



BONA RILATO INTER LA 
PENSMANIERO KAJ LA LINGVAJ 
SOLVOJ 

Liven Dek (vera nomo Miguel Gutierrez Adŭriz) 

estas poeto, prozisto kaj tradukisto kun tre vastaj 
interesiĝoj. Li verkas mallongan formon same en la 
prozo kaj en la poezio. Liaj poemoj similas al aforismoj, 
al hajkoj (li havas kelkajn laŭforme verajn hajkojn), liaj 
noveloj foje estas tiom kurtaj ke ili similas al zen-formo. 
Liven Dek eldonas kaj redaktas sciencfikcian revuon 
SFEROJ, al kiu li ofte verke kontribuas. Gravas ankaŭ 
mencii ke li apartenas al la tiel nomata Iberia Kvaropo, 
(kune kun Gonĉalo Neves, Georgo Kamaĉo, kaj 
Miguel Fernandez). La Iberia Kvaropo prezentiĝis per 
unu poemkolketo sub indikoplena titolo „Ibere Libere“ 
kaj per prozkolekto „Ekstremoj“. Same estas konata lia 
rakontaro „Ne ekzistas verdaj steloj“ (2012). Li ankaŭ 
sukcese elhispanigis kaj esperanten tradukis renoman 
hispanan poeton Huan Ramon Jimenez („Platero kaj 
mi“), verkis vortaron (hispana-esperanta) kaj ankaŭ 
lemolibron pri Esperanto. 

Poezio 

Poezio, kiel konate, estas spontana elverŝo de fortaj 
homaj sentoj. Iu diris ke poezio estas „alfa kaj omega“, 
komenco kaj fino de ĉiu ekscio, ĝi estas senmorta aŭ 
pli bone dirite daŭranta tiel longe kiel la homa koro. Por 
Liven Dek poeziarto troviĝas je spiro kaj fajna spirito 
de ĉiu scio, ĝi estas esprimo de arda pasio en ĉiu kampo. 
Ne estas facile versi kaj verki kurte, ĉar per nur kelkaj 
versoj aŭ frazoj oni devas esprimi tion kion oni esprimas 
en dikaj romanoj. Alivorte, poeto devas ne redukti sed 
densigi sian penson por kontentigi la ĉefajn estetikajn 
postulojn. Liven Dek plensukcesas je tio ĉar li havas 
klaran poetlinion kiu estas signita per forta rilato inter 
la pensmaniero kaj la lingvostilaj solvoj. Tio videblas en 
multaj liaj poemoj. 

Lian poezion teme karakterizas ĝuste pasio kaj 
tragiko, erotiko kaj morto, same la senco-serĉo. Kiel 
siatempe bone rimarkis Maŭro Nervi, la pasio kaj la 
tragiko estas dominantoj de la iberia kulturo, kaj mi 
aldonos ke same de la mediterana kaj balkana. Homoj 
el la menciitaj regionoj ĝuas vivon maksimume, spiriton 
ĉiam ili metas antaŭ materion, kaj tio donas bonan bazon 
por poezio kolorigita per pasio. Liven Dek kaj la iberia 
kvaropo estas ĝiaj veraj reprezentantoj. 

Sed la temojn li ofte ĉerpas el la ĉiutageco el, ni 
diru, malgranda teatro de la ĉiutagaj absurdoj. Ekzemple 
en la poemeto Vi kaj mi la poeto alvortas al ni simplan 
veron, ke amrilaton ni devas flegi kiel floron aŭ eĉ batali 
por ĝi per ĉiutagaj kares-sentoj, per delikateco kaj tenero, 
se ni volas ke ĝi daŭru: 

Vi kaj mi/kilometroj da vivo kune/Vi kaj mi sune 
laboro;/Amoro lune/kaj intere/ senpaŭza batalo 
por kunvivado. 

Post disiĝo kaj amoĉeso sekvas disreviĝo, do, sekvas la 
amaraj versoj: 

Kiel ajnan cigaredon mian vivon vi fumis/kaj 
purema, aŭ eble eviti incendion/ sur planke la 
stumpon vi tretis 

Ĉi-loke mi devas nepre mencii la poemeton en kiu 
Dek montris la majstrecon de la mallonga formo. Temas 
pri poemo Ina nud\ Nome, ĝi estas verse trisilaba, 
kion oni malofte renkontas en naciaj literaturoj. Ju pli ni 
admiras la formon, des pli ni admiras la enhavon kaj 

Liven Dek / Miguel Gutierrez Adŭriz 



Kroata verkisto Predrag Matvejeviĉ aŭskultis prelegon 
de hispana verkisto Miguel Gutierrez Adŭriz en la 
biblioteko Bogdan Ogrizoviĉ. Fotis fudita Rey Hudeĉek 

la esencon de ĝia mesaĝo. Temas pri erotika rilato inter 
viro kaj virino. Mi citos ĝin: Ina nudVvira krudVseksa 
trudVeraro ĉe voluptV de la nuptVel abruptV amaro. 
Nenion novan Liven Dek diris al ni, sed tion kion li 
diris, li diris je la fascina maniero! 

Krom ama kaj amora, lia poezio, kiel mi antaŭe 
diris, estas ankaŭ poezio de la sencoserĉo. Ekzemple en 
la poemo Cirkaŭ la tuta ĉio 

Cirkau la tuta ĉio/vakuo de 1’ nenio/sed ekster 
tio - kio? 

Same la poemo pri la morto: Nula nuP 

(Nula nulVen anguP/revas uP/senlimon. 

Estas mortVhoma sortVpremas fortVanimon. 
Ankaŭ en la poemo Frakasas: 

Frakasas milmikrona puĉa viruso / miloble 
grandan disciplinitan leŭkociton / kaj 
milmilione pli giganta glora homo forpasas. 

Kaj en Ĉi sento: 

Ĉi sento de nepra fuĝo for el mi mem/pulsas 
sufoke en la interna parieto de mia eno/sed 
forkuri, eskapi, voĉo pridemandas moke: kien? 

La poeto sugestas al ni ke tio kio okazas inteme de homo, 
precipe la spiritaj pulsadoj kiuj ektuŝas la lim-liniojn 
inter la ekzisto kaj nenieco, estas la plej ekscitaj, plej 
provokaj kaj plej dramatikaj mirakloj de P Universo. 
Sian bazon por nekonebla kaj netuŝebla esenco de la 
homekzistado, la poeto esprimas per la subtilaj metaforoj 
kaj trafaj asocioj. 

Apud la ekzisto kaj neŝanĝeblo de la intema forto 
de homrevoj, samtempe malkaŝiĝas ĝia alia flanko: 
nealireblo, foro, fikcio... Ne povo realigi la revojn gvidas 
rekte al disfalo de la reala mondo. Tiusence la plej indika 
estas lia poemo Kaj foje nepris elekti, sed ankaŭ la aliaj. 

Prozo 

Mikronoveloj, kurtaj rakontoj, ^kuano 1 de la 
rakonto“, prozpoemoj, do, per ĉi tiuj esprimoj ni povas 
nomi la prozon de Liven Dek. Teme diversaj, sed tamen 
ili havas komunan trajton samkiel en lia poezio: amo, 
amoro, morto (Eros vs. Tanatos) senco-serĉo... 

Liven Dek en la noveletoj intencas ironie mezuri 
la paradoksojn de la tempo en kiu ni ĉiuj vivas kaj ankaŭ 
ĝiajn paralelajn mondojn. Same mezuri la faktojn de la 
realo kaj per literaturaj iloj fiksi la spiritajn subtilojn, 
psikologiajn kaj antropologiajn faktojn kiuj antaŭ la 
leganto disvolviĝas el la dramaturgio de la triviala realo. 
Lia mikroprozo tre facile transiras la vojon de konkreta 
realeco al la fikcia mistifiko de la mondo. Lia prozo do, mi 
tion povas aserti, alportas siaspecan konscion pri pluraj 
tavoloj de la realo, pri tavoloj de la tempo, pri siaspeca 


akordo, harmonio, de la aŭtoro kaj liaj literaturaj herooj. 
La herooj (knaboj, viroj, malfidelaj edzoj kaj edzinoj, 
maljunuloj) estas tute senpersonigitaj; oni vidas nur 
iliajn specifajn karakterizojn. Kvankam kurta, lia prozo 
tamen havas riĉan lingvon. Plejparto de liaj noveletoj 
havas neatenditan, iome ŝokan finon. Tre ofte en ili 
oni sentas fortan ironion. Ĝi estas amara, sed ankaŭ tre 
humura. 

Bazita sur duoblaj dioptrioj de la senco kaj sur la 
mikrodramaturgio de io abrupta, neatendita, lia prozo 
fariĝas sence kaj ontologie graveda, kvankam tekste 
kurta. Utiligante la atingaĵojn de la mikrodramaturgio 
pri ĝuste io neatendita, la aŭtoro, per metodo „densigi 
realecon“, konstruas la topografion en kiu oni 
realon rekonas kiel fabelon. (Ne hazarde li verkas 
sciencfikciaĵoj n!). 

Jam dirite: la ĉiutageco tamen fariĝas la starta 
punkto de lia poetika, psikologia, antropologia, 
estetika, do entute literatura observo. Sed la lingvoludo, 
intriganta(j) temo(j), plena kontentigo de altaj estetikaj 
postuloj kaj lingvoriĉiĝo (per neologismoj oftaj sed 
bezonataj kaj ne troaj) estas ĉefaj karakterizoj de la 
literatura kreado de Liven Dek. 

Zlatoje Martinov 

1 Kuano: parto de zen-filozofio konsistiganta nur unu frazon. Kuano fakte 
estas tiomgrade densigita penso ke oni povas per ĝi diri ĉion kion oni diras 
en dika romano, praktike la tutan filozofiarLuniverson. Ekzemple: Se mi levus 
mian dekstran manon, kien ĝi forirus? Ce Liven Dek mi trovis unu tipan 
esperantan kuan-rakonton: Mi mortigis min por ne kabei! 

xV \\1111111111111111111111111111111111111111111111111111111111111111111111111111111111111111111111111111111111111111 //^ 

V, 

| La pordo | 

| Vane vi serĉas la murojn. Ne ekzistas muroj. | 
| Nur unu absurda pordo meze de nenio. Kaj, trans | 
| tiu pordo, virino, por ĉiam enŝlosita. | 

| Liven Dek / Miguel Gutierrez Adŭriz | 

= El kolekto “Ne ekzistas verdaj steloj” = 

= Noto: Ne ekzistas verdaj steloj estas la titolo de unu el multaj | 
| libroj de Miguel Gutierrez Adŭriz. Publikigita de Mondial en = 
= Nov-Jorko. La libro, publikigita sub lia plumnomo Liven Dek | 
| en 2012 enhavas 60 mikronovelojn. Ni prezentas unu el ili, = 
% dediĉitan al Judita Rey Hudeĉek. = 

^/fiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiim^ 


Zlatoje Martinov kaj Divo Pulitika. Fotis Davor Klobuĉar 



tempo 123 - 3/2014 


5 












Mihaela demandis Miguelon 


- Kiel vi lernis Esperanton? 

- Mi lernis mem. Mi uzis la libron nomatan „Esprimoj 
de sentoj en Esperanto“ de Privat. Oni pruntis al mi tiun 
libron, kaj, iom post iom, mi lemis per ĝi, elprenante 
vortojn, frazojn, ktp. 

- Kaj poste vi iris al renkontiĝoj? 

- Jes, sed pensu ke en tiu tempo, kiam mi estis juna, mi 
loĝis en Hispanio kaj en Hispanio estis diktaturo kaj oni 
ne povis vojaĝi eksterlanden. Tio estis malfacila. Tamen, 
mi sukcesis vojaĝi al Fredericia kie mi konatiĝis kun 
Spomenka kaj Judita. Kaj tio estis mia unua intemacia 
kongreso. 

- Kio estis via unua verko? 

- Mia unua verko? Estas malfacile diri. Mi lanĉis 
libroserion nomatan Sferoj kaj en la 3-a numero aperis 
du miaj noveletoj. Sed anatŭe mi aperigis poemojn en 
diversaj revuoj. 

- Kion signifas „Ibera skolo 66 ? 

- Fakte, „Ibera skolo“ estas iu fenomeno tute aparta. 
Ĉar, vi scias, ke en Esperanto oni dividas la grupojn 
de verkistoj kiuj pli-malpli kunagadas aŭ samtempe 
kunagadas. Ekzemple, en la hispana oni parolas pri 
„generacio“, ĉar ĉiuj verkistoj apartenas al sama 
generacio, mi ne scias ĉu tio oni ankaŭ faras en Kroatio. 
Sed en Esperanto ni parolas pri skoloj. Kaj en Hispanio 
estis junaj homoj kaj ne tiom junaj, kiel mi aŭ Miguel 
Fernandez, kiuj tre ŝatas literaturon, kiuj tre ŝatas kune 
trinki, manĝi, babili, ktp. Kaj ni fariĝis tre amikaj. E1 
tio ni venis al konkludo, ĉar ni ĉiuj faras verkojn, kial 
ne fari komunajn verkojn - kaj aperis „Ibere Libere“. 
Poste venis la momento ke ni aperigu novelojn, ni faris 
komunajn verkojn por noveloj. Ni ne estas nur skolo, 
ni estas grupo da amikoj, esence. Kaj, laŭ ni, ĝuste tio 
difinas nin, ke ni estas amikoj. 

- Ĉu vi povas diri ion pri la portugalo Gon^alo Neves 
en la „Ibera skolo“? 

- Li estas homo kiu estas iom izolita ĉar li estas en 
Portugalio kaj, bedaŭrinde, tro multe da zorgoj kaj 
laboraj aferoj ne permesas al li multe vojaĝi. Kaj cetere, 
li estas homo kiu senĉese serĉas novaĵojn. Li estas unu 
homo valorega, li uzas iun Esperanton nekredeble belan, 
suplan, mirindan. Nur ke li vivas en sia propra mondo, 
sed li estas bonega homo kaj granda amiko. 

- Unu via mikronovelo estas dediĉita al Judita Rey 
Hudeĉek. 


- Jes, mi havas tiun kutimon dediĉi al homoj, al amikoj. 
Hodiaŭ mi malkovros etajn sekretojn pri Spomenka kaj 
miaj noveloj. Spomenka ne scias, sed en miaj noveletoj 
ŝi rolas foje. Do, ne ŝi, sed tio, kion ŝi faris. 

- Ĉu vi havis multajn kontaktojn kun Kroatio per 
Esperanto antaŭ la jaro 2014? 

- Ne, nur kun Judita. Bone, mi konis Spomenka-n, sed 
aparte de tio, ne. 

- Ĉu vi ŝatas Kroation? 

- Jes, mi tre ŝatas, kion mi vidis, mi tre ŝatas. Mi scias 
ĉar mi serĉis en Google kaj mi vidis Dubrovnik, Split. 
Do, la tuta Kroatio aspektas bonege kaj estas tre surpriza 
por mi ĉar Kroatio ne estas tiel konata en Hispanio. Oni 
pensas pri Balkanio, sed oni ne havas la klaran ideon kia 
estas la vera geografio. 

- Via novelo Peĉa tago eniris antologion de Esperanto- 
literaturo... Ĉu vere vi ŝatas ĉokoladan torton kiel la 
rolulo? 

- Jes, multege, vi vidis ke oni tranĉis por mi du pecojn. 
Estas strange, Peĉa tago ne estas mia preferata novelo 
ĉar por mi ĝi estis nur literatura ekzerco. Mi volis uzi 
multajn esperantajn diraĵojn, kaj tio estis la celo. Mi 
preferas ekzemple el Ekstremoj La leteron aŭ Marta 
kaj Maria ĉar ili estas sufiĉe bone konceptitaj kaj faritaj 
el literatura vidpunkto. Tamen, tio kio okazis kun Peĉa 
tago estas por mi aparte interesa. 


Fotis Lucija Biliĉic 



Nitra estas la kongresa urbo de la jaro 2016 


Slovakio neniam gastigis Universalan Kongreson 
de Esperanto ekde kiam ĝi estas sendependa lando. 
Esperantistoj kutime kongresis en la ĉeĥa parto de la 
lando Ĉeĥoslovakio. 

Slovakio en la lastaj jaroj elstaras per la agado 
de kiu plej parte ŝuldiĝas al la entuziasm kaj ideoriĉa 
asocio E@I. (Esperanto ĉe Interreto). Malmultaj aliaj 
landaj asocioj de UEA havas tiom aktivan diplomaton- 
esperantiston, kia estas Jozefo Reinvart. Inter slovakaj 
politikaj funkciuloj ekzistas iu kiu montris ke li havas 
ideon pri lingva maljusteco en EU kaj agis pri ĝi 
Duŝan Ĉaploviĉ. Kiel altranga funkciulo de la slovaka 
registaro, li gvidis en 1996 en Bratislava interregistaran 


konferencon pri la lingvaj demandoj en EU kaj konkludojn 
pri la konferenco li sendis al ĉiuj registaroj de EU-landoj. 
E1 la tiama kandidata lando Kroatio venis al li respondo 
de la tiama ministrino de eksterlandaj aferoj Kolinda 
Grabar-Kitaroviĉ. 

Slovakio transprenas la gvidadon de Eŭropa Unio la 
1-an de julio 2016. En la unuaj semajnoj de la gvidado de 
EU, Slovakio volas per UK montri la modelon kiel povus 
funkcii la intemaciaj kongresoj. Ĉu ne ni ĉiam volis ke 
politikistoj komprenu kiel funkcias Esperanto? 

Nitra donu al ni ĉiuj eblecon elmontri la plej belajn 
flankojn de Esperanto. 

S. Stimec 

Pri Padma kaj la hindiaj jaroj de Tibor Sekelj 


Inter 1956 kaj 1960 Tibor Sekelj kelkfoje vizitis 
Hindan Union kaj restadis tie dum pluraj monatoj. Kiel 
kutime li kunvivis kun la popolo de la lando, amikiĝis 
kun ili kaj tiel havis okazon de proksime ekkoni ilian 
vivon. 

La unuan fojon li vojaĝis al Hinda Unio en oktobro 
1956 kiam li partoprenis la laboron de la ĝenerala 
konferenco de Unesco en Nov-Delhio, kiel observanto 
de Universala Esperanto Asocio. 

La sekvontan jaron Tibor denove vizitis Hindan 
Union kaj restis tie pli longe. La libron Nepalo malfermas 
la pordon li verkis en Madraso kaj intertempe li 
ekinteresiĝis pri joga- filozofio kaj fariĝis jogano vivante 
en groto kun tri aliaj joganoj. 

En decembro 1959 li alvenis al Hinda Unio por 
instrui Esperanton al la sanktulo kaj disĉiplo de Gandhi, 
Vinobe Bhave. La instruado daŭris unu monaton sed 
li restis ankoraŭ kvin monatojn en la lando kaj vizitadis 
diversajn interesaĵojn kiujn li preterlasis dum siaj antaŭaj 
restadoj. 

Apartan libron li ne verkis pri siaj vojaĝoj tra 

Hinda Unio, sed en la libro Mondo de travivaĵoj oni 
povas legi pri liaj aventuroj en tiu ĉi lando en la ĉapitroj: 

Sur praarbara tanko, Kun sanktulo tra Hindujo, 
La daneanta kobro, Jogano mi estis, Ĉe la sanktaj 
riveroj. 

„La vojaĝanto traveturinta multajn milojn da 
kilometroj, haltis iun tagon en la eta hinda vilaĝo 
Kondapur. Tiu vojaĝanto nomiĝis... bedaŭrinde mi ne 
povas rememori lian nomon. Do, ni nomu lin simple 
onklo Bend.” - Tiel komenciĝas la junulara romano 
Padma la eta dancistino, kie la onklo Bend karakterizas 
la verkiston. Li havas „bluajn okulojn, malofte 
renkontatajn en Hindio.” Kaj „Li elprenis notlibreton 
el la poŝo, kaj ĉion notis kion Kumar (la nomo de la 
gastiganto) rakontis. Tiel li kutimis fari ankaŭ en aliaj 
okazoj. Kaj kiam li troviĝis en sia ĉambro ofte oni vidis 
lin skribi tutajn paĝojn en sia pli granda kajero. Kiam la 
maljuna Dilip demandis lin kion li faras, li respondis: - 
Estas bone, ke la homoj konu unuj la aliajn, eĉ se ili loĝas 
milojn da kilometroj de ili. Pro tio mi notas ĉion kion mi 
vidas kaj kio al mi ŝajnas interesa, kaj poste eble iam oni 
presos tion.” 

La fonto de la romano estas la spertoj kaj travivaĵoj 
de Tibor vojaĝanta en Hinda Unio. La tuta rakonto 
okazas en la sama eta vilaĝo, kie ofte okazas io pro kio la 
vilaĝanoj kunvenas. Foje alvenas dresisto de serpentoj, 
alian fojon saduo, kiu estas hinda religiulo, saĝulo kaj 
rakontisto. Li rakontas al la homoj malnovajn legendojn 
kaj klarigas hindajn religiajn kredojn. Tio estas tre grava, 
sciante ke la plejmulto de la loĝantaro en la vilaĝo estas 
analfabetoj. E1 tiu ĉi junulara romano ni ekscias kiel 
festas la hinduoj la komencon de printempo, aŭ ni povas 
legi pri la popolaj moroj dum geedziĝa festo. Sed ni 
ricevas informojn ankaŭ pri tio kiel oni vestas sin, lciel 
loĝas, kion manĝas kaj tiel plu. 

La ĉefrolantino Padma estas dekjara knabino. 
Si estas filino de la dommastroj ĉe kiuj la onklo Bend 
loĝas kaj fariĝas amikino de la gasto. Ili havas plurajn 


komunajn interesajn kaj ekscitajn travivaĵojn. La knabi- 
no multon lernas de la onklo Bend kiu proponis al ŝiaj 
gepatroj enskribi ŝin en la lemejon, ke Padma estu la 
unua skribokapabla knabino en la vilaĝo. 

Ni kompam ŝin kun Kumeŭaŭa, la heroo de alia 
junulara romano de Tibor. Kumeŭaŭa estas dekdu jara 
knabo kiu vivas en la praarbaro. Laŭ sia jaraĝo li ankaŭ 
estas infano. Tamen li jam ĉion scias, kion li devas scii 
por vivteni sin en la ĝangalo. Li ankaŭ fariĝis proksima 
amiko de Njikuĉap, la vojaĝanto kiu en tiu romano 
enpersonigas la verkiston. Sed tie Njikuĉap lernas de 
Kumeŭaŭa kaj malgraŭ tio, ke Tibor ĉiam instigis 
infanojn al lernado, ke ili estu kleraj homoj, al li Tibor 
ne proponas viziti lemejon ĉar lia kono estas sufiĉa en 
lia medio. 

En tiu ĉi romano malgraŭ tio, ke Padma estas saĝa, 
talenta knabino, sen la onklo Bend ŝi restus en la vilaĝo 
kaj neniam ellemus batali por atingi sian revon, por esti 
dancistino. Ni ja scias, ke en Hinda Unio la danco estas 
arto, kaj Padma kiu havas talenton por muziko kaj danco 
helpe de la onklo Bend sukcesas foriri el la vilaĝo por 
studi dancadon en Nov-Delhio. Li instmis al la knabino 
ankaŭ venki la timon kaj la antaŭjuĝojn. 

Tibor verkis la libron en la sepdekaj jaroj paralele 
en la lingvoj serbokroata kaj en Esperanto. Ĝi estis 
eldonitaunue enOsijeken 1977 enlaserbokroatalingvo. 
Poste en 1986 li reverkis la romanon. Pri tio li skribas en 
sia letero la 21-an de aprilo 1986: „Nuntempe mi planas 
reverki en pli bona formo mian junularan libron Padma, 
en kiu temas pri knabino el Hindujo, por ke ĝi estu 
almenaŭ tiel bona lciel Kumeŭaŭa.” Malgraŭ tio, ke jam 
ekzistis la plibonigita manuskripto, la slovena eldono en 
1988 estis tradukita el la malnova serbokroata libro. La 
reverkita, plibonigita varianto aperis post dudeksep jaroj 
pasintjare la unuan fojon en Esperanto. 

Ĉu ĝi estos tiel sukcesa kiel estis Kumeŭaŭa? Tion 
neniu povus antaŭdiri. Sed ĝi jam estas premiita. Ĉijare 
en Bonaero dum la solena fermo de la 99-a Universala 
Kongreso kiel kutime estis anoncitaj la rezultoj de la 
belartaj konkursoj de UEA kaj la premio Infanlibro de 
la jaro 2013” estis atribuita al la eldonejo Grafokom el 
Durdevac por Padma, la eta dancistino. 

Elizabeto Sekelj 

Tibor Sekelj denove inter ni 


Dum la lastaj du jaroj en mia malgranda Durdevac 
aperis du novaj libroj de Tibor Sekelj. Unue Padma, 
la eta dancistino, porinfana rakonto kun la temaro 
pri Hindujo, kiu ĉi-jare ĉe Beletraj konkursoj de 
UEA ekestis Infanlibro de la jaro, kaj due, ĉi-jare, 
De Patagonio ĝis Alasko, la libro en kiu temas pri 
Ameriko - ĝiaj historio, kulturoj de Aztekoj, Inkaoj, 
Majaoj kaj multaj aliaj popoloj kaj triboj de sudo ĝis 
nordo de Ameriko, pri ĝiaj naturo kaj nuntempo. Ambaŭ 
librojn eldonis la firmao Grafokom de Josip Pleadin, 
kunlaborante kun Elizabeto Sekelj. La dua libro estas 
preparita kiel ampleksa tradukprojekto, en kiu kunlaboris 
25 tradukintoj (Mila Beĉka, Mihaela Cik, Dorde 
Dragojloviĉ, Franjo Forjan, Davor Grgat, Grozdana 
Grubiŝiĉ-Popoviĉ, Dimitrije Janiĉiĉ, Marija Jerkoviĉ, 
Tereza Kapista, Ivan Kujundziĉ, Nenad Margetiĉ, 
Zlatoje Martinov, Zdravka Metz, Radenko Miloŝeviĉ, 
Emilija Obradoviĉ, Radojica Petroviĉ, Josip Pleadin, 
Nada Pleadin, Zdenka Polaŝek, Divo Pulitika, Berislav 
Rubĉiĉ, Stanko Rukelj, Zdravko Seleŝ, Ljerka 
Stilinoviĉ kaj Ivica Ŝĉepanoviĉ Truto), kies tradukojn 
provlegis Tomasz Chmielik kaj Elizabeto Sekelj 
kaj la libron redaktis Josip Pleadin. Krom traduki kaj 
samniveligi la tradukojn, oni devis egaligi esperantigon 
de personaj kaj geografiaj nomoj kaj de ceteraj specifaĵoj. 

La du libroj plene revivigas la spiriton, la idearon 
kaj la mondrigardon de Tibor Sekelj; en ili videblas 
lia intereso pri ĉiuj trezoroj de nia mondo - naturaj kaj 
kulturaj, liaj scivolemo kaj agemo, lia homaranismo 
(videbla en lia vivstilo, en la amo al la homaro kaj en 
lia humanismo) kaj la stilo de lia verkado - edukanta 
pri homamo kaj optimismo. La elementoj de edukado 
pri homamo pli klare videblas en la porinfana romaneto, 
kaj en la priamerika libro la publicisto Sekelj vekas ĉe la 
leganto intereson pri la riĉaĵoj de la „Nova kontinento“, 
kiuj ankaŭ la aŭtoron mem allogis dum kelkdeko da jaroj, 
pri kio li atestas en la frazo: “La materialon por ĉi tiu 
„ impreslibro “ mi kolektadis dum kvin vojaĝoj, ene de 45 
jaroj, inter 1939 kaj 1984. ” 

La libro De Patagonio ĝis Alasko estas tre 
kompleksa. La interesoj de Sekelj estas geografio, 
etnologio, antropologio, historio, do la kulturoj de 
Aztekoj, Inkaoj, Majaoj kaj aliaj popoloj kaj triboj de 
la Suda kaj Norda Amerikoj, kaj „nuntempo, ĝiaj 
pejzaĝoj kaj homoj“ , tiel ke el la aro da faktoj, scioj, 
impresoj kaj travivaĵoj oni ne povas elekti kelkajn 
ekzemplojn por prezenti la libron ĝustamaniere kaj 
trafe. Jes, oni povas esti pli impresita de iuj travivaĵoj 
aŭ ekkonoj. Unu kiu min tre impresis ĉi-foje estas pri 
Generalo Rondon, la amiko de Indianoj, en kiu Sekelj 


rakontas pri la eksterordinara persono de esploristo kaj 
granda humanisto, kiu “ dum la tuta vivo (...) sentis, ke 
ne sufiĉas nur ekkonadi la indiĝenajn tribojn kaj amikiĝi 
kun ili, sed estus necese ankaŭ ion fari por plibonigo 
de iliaj vivo kaj statuso en la brazila komunaĵo de 
popoloj. ” Invitita de la ŝtata registaro, li fondis “Servon 
por protektado de Indianoj”, institucion kiu zorgos pri 
bono de la indiĝenoj. “La kunlaborantoj (...)penetradas 
en la tribojn nearmitaj. Ilia devizo estas: “Morti se 
necese, sed mortigi neniam! ” Multaj pereis kiel viktimoj 
de tiu devizo. ” Post ĉi tiu frazo Sekelj rakontas unu tian, 
la plej konatan, tragikan epizodon kun doktoro Pimentel 
Barbosa kaj liaj ses kamaradoj, kiuj provis amikiĝi kun 
la batalema tribo de Ŝavantoj, sed “restis sur la bordo de 
Rivero de Morto nur sep kadavroj terure masakritaj (...) 
La kuraĝa teamo pereis kun manoj plenaj de donacoj, 
kaj kun la vorto “amikoj ” sur la lipoj. ” Sed, por mi 
tie ne estas la kulmino de la teksto. Jen la frazoj kiuj 
estas krome fascinaj: “Nu, tiu evento ne senkuraĝigis la 
kunlaborantojn de Rondon. Ekspedicioj plue okazadis. 
Ankaŭ mi partoprenis unu el ili. ” Jes, la tria frazo post 
ironiaj mortaj manoj “plenaj de donacoj ” parolas pri la 
aventurema kaj kuraĝa Tibor Sekelj, kiu neniam estas 
nura publicisto, iu rigardanta deflanke, sed la homo kiu 
vivas plenpulme, heroeca kiel personoj de Hemingway, 
raraj herooj de la moderna literaturo. 

E1 mia persona sperto mi povas diri, ke dum 
jardekoj mi memoras la streĉan rakonton pri la eniro 
en la subteran riveron en Meksikio, samkiel mi ĉiam 
menciadis, ke en Amazonio ekzistas Rio Tibor. 
Partopreni en ĉi tiu projekto por mi estis tre interese. 
Kelkajn el la vojaĝimpresoj aperintaj en ĉi tiu libro mi 
legis knabaĝe, jam antaŭ miaj mezlernejaj jaroj, kiam 
en Esperanto mi legis kun granda intereso la librojn de 
Tibor Sekelj pri grandaj aventuroj tra la tuta mondo, el 
kiuj mi aparte memoras „Tempesto super Akonkagvo“ 
kaj „Nepalo malfermas la pordon“. Ĉi tiun libron mi 
rekomendas al la legantoj, ĉar nur traleginte la tuton, oni 
povas senti la plenan ravitecon de la aŭtoro skribanta 
pri la „Nova kontinento“ „kun raviĝo de amanto“ kaj 
mem senti la samon. Tiamaniere, flustrante al ni pri siaj 
travivaĵoj kaj impresoj, Sekelj plenumas sian celon, 
kiun li difinis en la lasta frazo de sia antaŭparolo: „Mia 
celo estas nur veki ĉe vi pluan intereson pri la beleco de 
Ameriko, kaj pri la beleco de nia terglobo. “ Per la du 
novaperintaj libroj, estas revivigita la spirito de liaj ideoj 
kaj klopodoj kaj ni sentas, ke tiel, spirite, Tibor Sekelj 
estas denove inter ni. 

Zdravko Seleŝ 



Parto de 
la teamo de 
kunlaborantoj 
por la libro 
De Patagonio 
ĝis Alasko. 
De maldekstre 
T. Chmielik, 
G. Grubiŝiĉ- 
Popoviĉ, 
D. Pulitika, 
E. Sekelj, 
J. Pleadin, 
Z. Martinov, 
Lj. Stilinoviĉ, 
S. Rukelj. 

Staras Z. Seleŝ. 
Fotis Davor 
Klobuĉar 

Junulara projekto 


Junulara projekto: Kiel organizi internaciajn aranĝojn? 

Dum la aŭtuno plue daŭris la projekto pri kapabligo de gejunuloj por organizado de intemaciaj aranĝoj. 
La projekton financis Urbo Zagrebo. Ni publikigas kelkajn raportojn de gejunuloj. 

MIHAELA CIK 

Mi organizis alvenon de grnpo da junaj esperantistoj el Zagrebo, membroj de Studenta Esperanto- 
Klubo al Renkontiĝo de verkistoj en Hraŝĉina. Tie ni unue partoprenis la paroligan kurson kiun gvidis 
Zlatko Tiŝljar. Ni parolis pri kongresaj impresoj el Rijeka kaj pri eblecoj por estontaj projektoj. Ni 
lemis kiel krei projektojn por EU. Poste mi laboris kiel kelnerino kaj helpis en la kuirejo lavi telerojn kaj 
glasojn. Kune kun Lucija mi intervjuis Miguel Gutierrez Adŭriz, la ĉefan gaston de ĉi-jara Renkontiĝo de 
verkistoj. Mi ankaŭ ĉeestis en posttagmeza kultura programo. 

Mi preparis enketilojn por evuloado de la projekto. Poste mi okupiĝis pri kreado de la grupo por la 
porkomencanta kurso. Mi eklegis la Taglibron de mia frato pri la knabo Petro Ginz por analizi ĉu tiu 
verko taŭgus por krei teatraĵon pri la temo holokaŭsto. 

FILIP CIRKVENĈIĈ 

Mi revenis el Azerbajĝano kaj havis la manojn plenajn de laboro. Mi organizis tri knabinojn, por ke 
ili lemu Esperanton dum Renkontiĝo de verkistoj en Hraŝĉina. Kiam mi instmis en komencanta kurso, 
Miguel Gutierrez Adŭriz helpis al mi per gitaro kaj tio estis mia unika instmista sperto. Mi devis rifuzi la 
inviton tagmanĝi kun Miguel en Varazdin dum la ekskurso-tago ĉar la rivereto Trnava apud mia loĝloko 
Mala Subotica en Medimurje ege pleniĝis per akvo kaj minacis inundi. Estis temre. Ni ĉiuj helpis, portis 
sablosakojn, fikskonstmis la digon kaj savis la lokon. Tiel mi maltrafis tagmanĝon en la restoracio Santa 
Maria kaj informojn de nia gasto ke Kristoforo Kolombo sur la samnoma ŝipo havis mastojn el la ligno 
de la regiono, kie loĝas Miguel. 

Tiam mi devis translokiĝi al mia nova urbo Zadar, kie mi ekstudis geografion kaj la italan lingvon. 
Mia nova vivo komenciĝis. Mi estas entuziasma riĉigi la urbon Zadar per nova kurso de Esperanto por 
komencantoj. Se mi sukcesos, vi legos. 

ANDRE A HORVAT 

Dum Renkontiĝo de verkistoj mi laboris en kuirejo. Sen tia laboro ne sukcesus iu ajn aranĝo. Homoj 
volas manĝi kaj kafumi, ne nur aŭskulti literaturajn prelegojn. En freŝa aero ĉiuj havas bonan apetiton. Iuj 
eĉ tre bonan. 

Poste la llan de oktobro mi laboris kun Filip en la oficejo de Kroata Esperanto-Ligo. Ni okupiĝis pri 
la aktujo Konteltiroj 2014 kaj enmetis dokumentojn, fakturojn apud la konteltiroj. Multe da papera laboro 
estas post ĉiu aranĝo. 

FILIP ŜEATOVIĈ 

Mi estas parto de la teknika teamo. En la renkontiĝo de verkistoj ne estis multa teknika bezono. Mankis 
stativo por Miguel kaj mi kaj Filip M. kuris al la vilaĝo por porti ĝin. Ni devis malfermi la aŭton de Pajo 
kaj trovi stativon. Ni nomis ĝin tripiedo. Miguel filmis la tutan programon kaj metis ĉion al YouTube. Cu 
vi vidis tion? 

Dum sabata ekzerco mi havis specialan taskon analizi kostojn de la novjara aranĝo en Weisswasser: 
kotizo, manĝo, tranoktado, sume, sen veturkostoj, necesus 250 eŭroj por tie ĝui. La loko proksimas al 
Dresden kaj estas vere malproksima kaj multekosta. 

FILIP MIKULIĈIĈ 

Mi veturis per trajno kun miaj geamikoj al Hraŝĉina. Mi ne ofte veturas per trajno. Mi portis monon 
de mia patro por KEL. Tio estas lia helpo al la asocio. 

Teknikistoj ne havis grandajn taskojn dum Renkontiĝo de verkistoj: mi kuris kun Filip Ŝ. al la vilaĝo 
por trovi la tripiedan ilon, kiun Miguel bezonis por sia filmilo. Se ne estus la tripieda ilo, la filmoj havus 
pli da problemoj. 

En sabato mi laboris en la oficejo de KEL. La oficeja laboro ne estas interesa: oni devas ordigi paperojn. 
Mi informiĝis pri la vivo de la ĉeĥa knabo Petro Ginz. Mi parolis al mia patro pri tiu libro en Esperanto kaj 
li trovis la libron en sia biblioteko kaj pruntedonis ĝin por nia kurso. 

LUCIJA BILIĈIĈ 

Mi veturis per trajno al Hraŝĉina por partopreni en la Renkontiĝo de verkistoj kaj tradukistoj. Mi portis 
mian fotilon kaj fotisjcelkajn fotojn por Tempo. Ĉu ili plaĉas al vi? Mi estis helpanto de Mihaela kiam 
ŝi intervjuis Miguel. Ĉiu programo kaj projekto bezonas fotiston. Sed oni forgesis foti min. Mi aŭskultis 
koncertan kaj literaturan programojn. Kun Mihaela mi okupiĝis pri evaluado de nia projekto. 

Pro miaj studoj kaj pro mia hobio dancado mi ankoraŭ ne havis tempon labori en la oficejo de KEL 
pri administra laboro. 

DIVO PULITIKA 

Mi havis la taskon legi literaturajn fragmentojn dum Renkontiĝo de verkistoj en Hraŝĉina. Mi devis 
prepari kaj antaŭ la aranĝo legi multajn tekstojn. Ĉiu kultura programo bezonas iun leganton kiu voĉe 
kontribuos al la aranĝo. La aktorino Vida Jerman multe mankas al kroataj esperantistoj. Mi ne estas 
aktoro, mi ŝatas literaturon. 

Mi ricevis taskon, kiam mi oktobre estos en Dubrovnik, viziti novan esperantiston tie, Ivan Raŝiĉ kaj 
dividi kun li novaĵojn ĉar li estas izolita. 

TESA JURIŜIĈ 

Estis plezure veturi per trajno kun geamikoj al Zagorje, ĉar mi malofte veturas per trajno. E1 Zagrebo 
ni ekveturis frue - je la sepa matene. Bieno Njeguŝ tre plaĉis al mi. La programo estis tre diversa. A1 mi 
speciale plaĉis la muzikado de Kaja Farszky. Mi ne havis specialan taskon, sed mi gojas ĉar mi povis helpi 
en la kuirejo. Sinjorino Jadranka preparis tre bongustan manĝon. Ni ĉiuj ĝojis pri ĉio. 

Mi esperas ke mi ofte povos viziti la bienon Njeguŝ. 



Filip Cirkvenĉiĉ 



Filip Mikuliĉiĉ 



Divo Pulitika 

Esperantistoj de Bjelovar 
al sia urbo 


Kroata studento pri interlingvi 
stiko en pola universitato 




La publiko en la biblioteko „ P. Preradovic Fotis Ankica Pezdirc 


Pri la renkontiĝo sub la nomo Esperantistoj de Bjelovar 
al sia urbo organizita kadre de la celebrado de la Tago de la 
urbo Bjelovar, mi skribis pasintjare („Tempo“, 119/2013). 
Jen ĉi-jare (ĉu jam tradicie?) bjelovaraj esperantistoj helpe 
de Josip Pleadin el Durdevac denove tre sperte kaj sukcese 
organizis similan renkontiĝon kiu daŭris eĉ tri tagojn (20-22 
septembro). Kvankam, partopreninte nur la plej gravan parton 
kiu okazis dimanĉon, la 21-an de septembro, mi ĝin denove 
taksas tre bona: riĉa, ampleksa kaj interesa, eĉ pli bona ol la 
pasintjara. Tial mia demandsigna antaŭsento: ĉu jam tradicia? 

La dimanĉan renkontiĝon partoprenis ĉirkaŭ cent 
esperantistoj kaj kelkaj bjelovaraj urbaj oficialuloj. 
Esperantistoj venis el diversaj kroatiaj regionoj kaj el najbaraj 
landoj (Hungario, Serbio) kaj ĉiuj povis ĝui tre diversspecan 
programon prezentitan tiutage: ekspozicion Nekonata 
Hungario en la Popola biblioteko Petar Preradoviĉ; prelegon 
de Radenko Miloŝeviĉ: „Ok jarcentoj de la kroata kaj hungara 
kunvivado“ kiel parto de multe pli vasta temo: „Tuŝpunktoj de la 
kroata kaj hungara historioj“; la tradician deklamkonkurson por 
lemantoj de elementaj kaj mezaj lemejoj organizitan kunlabore 
kun Unuiĝo de prelegantoj de Esperanto (la programon gvidis 
Marija Jerkoviĉ), kies partoprenantoj recitis originale kreitan 
en Esperanto kaj al Esperanto tradukitan, kroatan poezion; 
prezentadon de du novaj Esperantaj libroj: la vojaĝlibron De 
Patagonio ĝis Alasko de Tibor Sekelj kiun el la manuskripto 
tradukis 25 esperantistoj prezentis profesoro Zdravko Seleŝ 
kaj tre intresan libron La triĝiba monto de la sikula verkisto 
Ferenc Szemler el la mmania Transilvanio, kiun al Esperanto 
tradukis Lenke Szasz (ĝi priskribas eventojn en Moŝĉeniĉka 
Draga en Kroatio tuj antaŭkomence de la Unua mondmilito 
kies centjariĝo de ĝia komenco estas ĉi-jare). 

Kaj, fine, tiutagan renkontiĝon la partoprenantoj daŭrigis 
en la hotelo Central per plurhora amikumado kie organizantoj 
proklamis kaj premiis la plej bonajn deklamantojn de la 
deklamkonkurso. Ni denove havis la ŝancon ĝui muzikan 
programon de la lemeja gmpo Gajuletoj el Zagrebo gvidita 
de la instmistino Silvija Fostaĉ. La tuta aranĝo en la hotelo 
Central finiĝis per zimbalona muziko de Andrija Maroniĉ el 
Durdevac kiu ludis hungarajn melodiojn. 

Mia persona impreso estas ke ĉi-tiu renkontiĝo montris 
kapablon kaj sperton de la organizantoj kaj mi esperas ke ĝi 
fariĝos tradicia por kroatiaj esperantistoj kaj allogos ankaŭ 
multajn esperantistojn el najbaraj landoj. Ni povas danki 
al bjelovaraj esperantistoj kiujn grave helpis esperantistoj 
el Durdevac (Josip Pleadin kaj Zdravko Seleŝ). Multon 
pli pri tiu okazaĵo vi povas legi sur TTT-paĝoj de Zagreba 
Esperantisto. 

Anto Mlinar 

La 22an de septembro okazis interesa programo en 
Ekonomia kaj biroteknika lernejo Bjelovar. Pri Tibor parolis 
lia edzino Elizabeto Sekelj kaj Josip Pleadin. Profesorino 
Radmila Radiĉ-Parlov organizis la programon honore al 
Tibor. Libroekspozicio montris iom el liaj multj verkoj. Prof. 
Kranzeliĉ parolis pri Tibor Sekelj kaj profesorino Dunja 
Ŝverko legis lian poemon en Esperanto. Vivo kiel aventuro 
- estis la temo de la ekspozicio kiun ornamis bela afiŝo kun la 
foto de Tibor. Nenad Margetiĉ filmis la eventon per kamerao. 


Inter la 20-a kaj la 24-a de septembro, en Poznan, okazis 
la komenca sesio de Interlingvistikaj studoj. En tiu ĉi pola 
urbo, ekde la jaro 1998 tiujn studojn organizas Lingvistika 
Instituto de la Universitato Adam Mickiewicz, sub gvido 
de prof. dr-o Ilona Koutny. (http://www.staff.amu.edu. 
pl/-interl/interlingvistiko/index.html) 

E1 Kroatio jam en Poznan studis Tea Radovanoviĉ, 
Marija Jerkoviĉ, Judita Rey Hudeĉek, dum la pasintaj 
jaroj. Ĉi-jare, la novan trijaran studadon komencis Dalibor 
Seatoviĉ. La studado estas postdiploma, kaj finiĝas per 
atestilo pri plenumitaj postdiplomaj filologiaj studoj en la 
tereno de interlingvistiko. Interesa fakto estas ke oni studas en 
Esperanto. La studoj mem pritraktas vastan kampon de ĝenerale 
lingvistikaj, interlingvistikaj kaj strikte esperantologiaj 
temoj. Do, tie oni instruas pri gravaj lingvistikaj studobjektoj 
kaj pri la loko de interlingvistiko kaj esperantologio tiusence. 
Sed ankaŭ oni instruas pri tipe esperantaj temoj, kiel ekzemple 
esperanta kulturo kaj literaturo. Ĉi-jare estas 26 partoprenantoj 
el 14 landoj. 

Pri la temo, Dalibor Ŝeatoviĉ diras: Unue mi dankas 
al la organizantoj de la studoj kadre de la Universitato 
Adam Mickiewicz, sed ankaŭ al la subtenantoj kiuj ebligas 
la funkciadon de la interlingvistikaj studoj. Nome, ESF 
(Esperantic Studies Foundation) el Usono, kaj kelkaj aliaj 
instituciaj kaj privataj subtenantoj estas tre gravaj per siafinanca 
helpo. E1 la instituciaj subtenantoj elstaras la retpaĝaro www. 
edukado.net kaj ties estiganto Katalin Kovats, kiu teknike 
prizorgas la studmaterialojn kaj retan komunikadon inter la 
profesoroj kaj studentoj. Ili ne nur subtenas la Universitaton, 
sed ankaŭ la studentojn kiuj venas el vere diversaj landoj, kun 
tre diversaj ekonomiaj cirkonstancoj. Oni povas imagi kiom 
kostas la flugbileto de Brazilo aŭ de Irano ĝis Pollando. Estas 
tie ankaŭ la kostoj de loĝado kaj manĝado, kaj la kotizo por 
la studoj mem. La gestudentoj ankaŭ multe mem investas, ne 
nur la monon, sed ankaŭ sian tempon kaj seriozan laboron, 
kaj tiusence montras sian dediĉon al la ideo. Ĉar ili kredas ke 
Esperanto - kaj la lingvo kaj la movado - tion meritas. Mi mem 
dankas pro la ESF stipendio, kiu kovras la studkotizon, kaj pro 
la subteno de unu tre afabla germana esperantistino kiu volis 
helpi la kandidaton el Kroatio. 

Nia vojaĝo al Poznan komenciĝis tiel ke la kolego el 
Beograd, Johan Derks, la nederlandano kun la serba adreso 
venis per buso al Zagreb. Milkilometran vojaĝon ni daŭrigis 
per mia aŭto ĝis Graz, kie aliĝis la kolego el Hungario Vajda 
Szilard. Tiel ni triope atingis la celon, kaj sammaniere revenis 
hejmen. La studa sesio daŭris inter la 20-a kaj la 24-a de 
septembro, kun la programo de kvar studobjektoj. Tuj poste 
sekvis la Interlingvistika simpozio, al kiu kontribuis per vere 
interesa prelego ankaŭ nia kolego el Krizevci Krunoslav 
Puŝkar. Post la simpozio sekvis la renkontiĝo ARKONES 
(Artaj konfrontoj en Esperanto) kiun organizas la polaj 
esperantistoj. Do, kion diri - naŭ vere interesaj kaj etosoplenaj 
tagoj. Venontfoje, nia devo estas veni al la universitato la 31- 
an de januaro, restante tie dum sep tagoj, kiam ni ekzameniĝos 
pri la kvar studobjektoj pri kiuj ni hejme plenumos la taskojn 
postulataj de la profesoroj. Post la ekzamenoj, sekvas novaj 
studobjektoj, kaj en tiu ritmo dum venontaj tri jaroj. 

Dalibor Seatoviĉ 


Dalibor 
Ŝeatoviĉ 
antaŭ 
sia nova 
fakultato en 
Pollando 

Vodnikova 9 

nia estonta ejo 


Nekrologoj 


710. Esperanto Societo Rijeka, anstataŭ floroj 

sur la tombo de Anj a Hurĉak 39,16 eŭroj 

711. Jelena Lonĉareviĉ 18,27 eŭroj 

712. Teodora Kuĉinac 5,22 eŭroj 

713. Memore al Rene Matouŝek de 

onjo Vera Brigljeviĉ 6,52 eŭroj 

714. Damir Mikuliĉiĉ 13,05 eŭroj 

715. Bozena Perkoviĉ 13,05 eŭroj 

716. Zeljko Gubijan 5,22 eŭroj 

717. Josip Brkanac 9,13 eŭroj 

718. Stanko Rukelj 16,97 eŭroj 

719. Blanka Pavloviĉ Devĉiĉ 130,50 eŭroj 

720. Anonima 13,05 eŭroj 

721. Marija Kvakiĉ 2,61 eŭroj 

722. Emilija Obradoviĉ 9,13 eŭroj 

723. Ivana Ramuŝĉak 6,52 eŭroj 

724. Olga Srkoĉ 9,13 eŭroj 

725. Mira Kocjanĉiĉ 10,00 eŭroj 


Inter januaro kaj junio 2014 KEL kolektis inter siaj 
membroj 307.53 eŭrojn. Ekde la jaro 2003 KEL kolektis inter 
siaj membroj 40.001,41 eŭrojn. 

Nia granda kredito de 50.500 eŭroj reduktiĝis al 3.418.75 
eŭroj. 

Aliaj kaj la lastaj kreditoj: 

Kredito al Esperanto-Societo „Trixini u : 14.448,80 eŭroj. 

Kredito al Esperanto-Societo Rijeka: 2.464,15 eŭroj. 

Dankon al ĉiuj kiuj helpis al ni havi lapropran Esperantejon 
en Zagrebo! 

Nia bankonumero en Raiffeisenbanka: Hrvatski savez za 
esperanto IBAN HR6124840081100881157. 


Memorigo: 

Kiam ni aĉetis nian ejon en Vodnikova en 2003, ni pagis 
por ĝi 108.000 eŭrojn. Ni devis pagi aldone imposton de 5.000 
eŭroj. Sume ni pagis 113.000 eŭrojn. 

Kiam ni translokiĝos al Vodnikova 9? Nun ni ankoraŭ 
povas uzi la ejon en Knez Mislav 11. Kiom longe? Ni ne scias. 
La posedanto de la ejo en Knez Mislav estas la ŝtato, kiu en 
2014 ne difinis per kontrakto la limdaton de la uzo. 


Jarkunveno 

2014. 

Fotis 

Berislav 

Rubĉiĉ 



ELFRIEDE KOREN 

(1919-2014) 

Membro de Kroata Fervojista Espranto-Asocio 
ElfriedeKorenmortis la 15andejunio2014enZagrebo.Si 
naskiĝis en Maribor la 15an de februaro 1919. Esperanton 
ŝi lemis dum ŝi oficis en Jugoslaviaj Fervojoj en 1956. 
Membro de fervojistaj esperantistaj asocioj. Kiel kasisto 
kaj bibliotekisto de Kroata Fervojista Esperanto-Asocio ŝi 
multe kontribuis al la agado de la asocio. 


MIROSLAV JELKOVAC 

(1945-2014) 

Agronomo Miro Jelkovac 
naskiĝis la 14an de novembro 
1945 en Banatska Selnica. Dum 
siaj studentaj jaroj li konatiĝis kun 
Esperanto en 1968 en Zagrebo, kie 
li aktivis en Studenta Esperanto- 
Klubo kies sprita, klera, klarvida 
kaj ironia prezidanto li dum 
unu mandato estis. Sian vivon li 
pasigis en la vilaĝo Lipje apud 
Skakavac ĉe Karlovac, en la 
bieno de siaj gepatroj, kie li 
okupiĝis pri kreskigo de pomarboj. La pacama Miro dum 
la milito fariĝis kroatia defendanto. La dujaraj militaj 
travivaĵoj ŝanĝis kaj malsanigis lin je diabeto kaj perdigis 
al li vidkapablon. Li mortis la 21an de oktobro 2014 en 
la hospitalo en Karlovac kaj estas enterigita en la vilaĝa 
tombejo de Skakavac. 

S. Ŝ. 



Novaĵoj 




FILMAJ MEMOROJ PRI KROATIO 

Miguel Gutierrez Aduriz fimis plurajn prelegojn de 
Renkontiĝo de verkistoj kaj filmis disponigis per youtube: 
http ://y outu.be/Kv6t42K9 v60 
http ://y outu.be/xPGiWFDeOZI 
http://youtu,be/faB _HDB_X_Y 
http://youtube.be/lknebxF_w74 
http ://y outu.be/KGb Jk0u8F8A 
http://youtu.be/8yGOaHMqsD0 
http ://y outu.be/ONkelqTbXbe 
Li vizitis en Zagrebo ankaŭ la ensemblon Ezerki kaj 
filmis makedonan kanton Eleno en la esperanta traduko de 
Dinka Ŝimuniĉ (http://youtu.be/x3vAkxHOevQ). 


HELIKO SLAVEK GASTIS EN LA BIBLIOTEKO 
MARIJA JURIĈ ZAGORKA 

La pentristino Marina Badurina-Cindriĉ kiu 
omamis la bildlibron Heliko Slavek en la kampo 
de sunfloroj de Sonja Zuboviĉ per gajaj desegnoj, 
ekspoziciis scenojn el la bildlibro en la zagreba Biblioteko 
Marija Juriĉ Zagorka sur Krvavi most la llan de 
septembro 2014. Judita Rey Hudeĉek, tradukintino de 
la bildlibro en Esperanto parolis pri la esperantlingva 
traduko. La libron eldonis Tekston el Zagrebo kunlabore 
kun Esperanto-Societo Trixini el Hraŝĉina. Zvjezdana 
Jembrih verkis entuziasman recenzon pri la desegnaĵoj 
de la bildlibro. 


FILIP CIRKVENĈIĈ EN AZERBAJĜANO 

Juna esperantisto el Medimurje, kiu lemis 
Esperanton en Gimnazio de Varazdin, Filip Cirkvenĉiĉ, 
havis unikan ŝancon aŭguste dum deko da tagoj gasti 
en Azerbajĝano kun deko da junaj kolegoj el Kroatio 
kiuj same kiel li estis premiitaj de Ambasadejo de 
Azerbajĝano pro la skriba eseo en kiu necesis montri la 
konon de la lando. Filip profitis la okazon por kontakti 
la lokan azeron, junulon-esperantiston Georgij Ĉemiŝev 
kaj sendis al ni la foton pri la renkontiĝo en Quafquaz 
Point Hotel en Bakuo. Raras esperantistoj en Bakuo. La 
kontakton peris Veronika Poor. 

F C. 


tempo 123- 3/2014 


11 


Fotis Ivan Ŝpoljarec (1981) 

















Branko Cegec 


virino kiu sopiris glacion 


tuj mi sciis 

ke diablo vi estas laŭ horoskopo, 
ĉar el okuloj mi legas. 
vi skribas por analfabetoj. 
vi opinias ke neniu respondon atendas. 
dika viro 


promemgis 
paron da belaj okuloj: 
ĉu virino? 
ĉu infano? 

li dise rigardadas, fulmrapide, ĝis ostoj 

vi korpon kovras, 

okuloj ĉion nudigas. 

kies estas via soleco, 

vi demandas dum mi brutale manĝegas 

dikan ĉokoladon 

kaj ĝemas, 

suspiras, 

tiel estas ĉiam kiam mi feliĉas! 
mi sopiras glacion sur la tuta korpo. 
neĝo estas en andoj, 
kaj mi adoras vintron: 
el ĝia precizeco 

elsaltas miaj plej bonaj amikinoj. 
kun ili vi ne devas paroli pri soleco. 
kun ili vi nenion devas. 


Stef 


Esperantigis Ivan Spoljarec 



Virino en blanko (sceno el la prezentaĵo “MM”plenumita de la ensemblo Kelkope). Fotis Ivan Ŝpoljarec - Ŝtef 


